Source: http://docplayer.fi/4263524-Tampereen-yliopisto-johtamiskorkeakoulu.html
Timestamp: 2017-08-22 04:00:20+00:00
Document Index: 6465627

Matched Legal Cases: ['kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

1 TAMPEREEN YLIOPISTO Johtamiskorkeakoulu NÄENNÄISYRITTÄJÄN OIKEUDELLINEN ASEMA SUOMESSA Ilona Penttilä Pro gradu tutkielma Yritysjuridiikka Syyskuu 2014
2 TAMPEREEN YLIOPISTO, Johtamiskorkeakoulu PENTTILÄ, ILONA: Näennäisyrittäjän oikeudellinen asema Suomessa Tutkielma, 80 s. Yritysjuridiikka (Työ- ja sopimusoikeus) Syyskuu 2014 Tämä työoikeudellinen tutkielma keskittyy työoikeuden soveltamiseen näennäisyrittäjäasemassa oleviin työn suorittajiin. Näennäisyrittäjyys on yleistynyt viime vuosina niin Suomessa kuin muualla Euroopassa. Suomen lainsäädäntö tunnistaa työn teon muodoista ainoastaan työsuhteisen työn ja itsenäisen yrittäjän harjoittaman työn. Näin ollen näennäisyrittäjyydelle on tärkeää saada täsmällinen määritelmä sekä faktisesti että oikeudellisesti, jotta siihen soveltuvat lait olisi myös mahdollista tunnistaa. Tutkielmassani erityisen mielenkiinnon kohteena näennäisyrittäjyyden määritelmän lisäksi ovat työsopimuslain määrittelemät työsopimuksen tunnusmerkit. Niitä ja muita työsuhteisen työn yleisesti tunnistettuja tunnuspiirteitä tarkastelemalla otan selvää näennäisyrittäjyyden oikeudellisesta luonteesta. Lisäksi sopimusoikeudelliset periaatteet antavat tärkeän näkökulman. Sopimusvapaus korostaa yrittäjävapauksien toteutumisen tärkeyttä yrittäjäsuhteessa. Yrittäjyyden määritelmän sovittaminen näennäisyrittäjyyteen on muutenkin merkityksellistä tutkielmani kannalta. Päähuomio työsopimuksen tunnusmerkkien tunnistamisen jälkeen siirtyy kysymykseen siitä, voidaanko näennäisyrittäjän ja toimeksiantajan välinen suhde katsoa työsuhteeksi. Tämän tutkimuskysymyksen relevanssi on merkittävä. Mikäli työntekosuhteen oikeudellinen luonne todetaan työsuhteeksi toimeksiantosuhteen sijaan, on sillä vaikutuksia sekä näennäisyrittäjään itseensä, työn teettäjään että yhteiskuntaan. Se, että yrittäjälle maksettu korvaus olisi pitänyt olla työntekijälle maksettavaa palkkaa, on sidoksissa myös kiinteästi yrittäjän maksamiin vakuutus-, sosiaaliturva- ja muihin työhön liittyviin maksuihin. Työsuhteessa työnantaja on vastuussa kaikista näistä maksuista, mutta näennäisyrittäjäasemassa ollut onkin joutunut suorittamaan maksut itse. Yhteiskunnallisista vaikutuksista verotukseen liittyvät ovat merkittävimpiä. Tutkielmani keskeisenä havaintona esittelen oikeuskäytännön ja muun analysoitavan aineiston pohjalta, että näennäisyrittäjän oikeudellinen suhde voidaan katsoa työsuhteiseksi. Työsopimuksen tunnusmerkistö täyttyy merkittäviltä osin, ja muodollisten työsuhteisen työn piirteiden toteutuminen tukee tätä. Yrittäjyyden määritelmän on sen sijaan vaikeaa nähdä toteutuvan näennäisyrittäjyydessä. Muiden seikkojen todistaessa työsuhteen puolesta osapuolten yhteiselle tarkoitukselle, joka on yrittäjyyteen viittaava, ei voida antaa kovin suurta painoarvoa. Asiasanat: näennäisyrittäjyys, sopimus, työoikeus, työsuhde, ulkoistaminen, yrittäjyys
3 III SISÄLLYSLUETTELO SISÄLLYSLUETTELO... III LÄHDELUETTELO... V 1. Johdanto Tutkielman lähtökohdat Tutkielman kysymyksenasettelu ja rajaus Tutkielman relevanssi Tutkielman metodi Tutkielman lähdeaineisto Tutkielman rakenne Näennäisyrittäjyyden erityispiirteet Työmarkkinoiden muutos Näennäisyrittäjyys Näennäisyrittäjyyden määritelmä Yrittäjyys Työsuhteinen työ Näennäisyrittäjyyden oikeudellinen määrittely itsenäisenä yrittäjänä Lähtökohdat Sopimusoikeudellinen sääntely Yleistä Sopimusvapaus Sopimuksen kohtuullisuus Normisopimukset Kilpailulainsäädännön soveltaminen itsensä työllistäjiin Työlainsäädännön suhde näennäisyrittäjyyteen Työlainsäädännön puuttuminen näennäisyrittäjältä Näennäisyrittäjyyden määrittely vahingonkorvaus- ja työttömyysturvalaissa Työsuhteisen työn tunnusmerkit ja näennäisyrittäjyys Yleistä työsopimuslain soveltumisesta Direktio-oikeus Sääntely ja käytäntö Direktio-oikeus osana näennäisyrittäjyyttä...35
4 IV 3.3 Työn teon henkilökohtaisuus Sääntely ja käytäntö Työn teon henkilökohtaisuus osana näennäisyrittäjyyttä Työn tekeminen työnantajan lukuun Sääntely ja käytäntö Työn tekeminen työnantajan lukuun osana näennäisyrittäjyyttä Työn vastikkeellisuus Sääntely ja käytäntö Vastikkeellisuus osana näennäisyrittäjyyttä Työn teosta sopiminen Sääntely ja käytäntö Työn teosta sopiminen näennäisyrittäjyyden kohdalla Yleistä Sopimusvapaus ja näennäisyrittäjyys Kohtuullistamisperiaate ja näennäisyrittäjyys Näennäisyrittäjän oikeudelliseen asemaan vaikuttavat muut seikat Näennäisyrittäjyyden syntyminen ulkoistamisen kautta Työvoiman ulkoistaminen Kollektiiviperusteinen irtisanominen Ulkoistaminen työn ylläpitämisen keinona Työsuhteen välttely Työsuhteen välttely näennäisyrittäjyyden tunnuspiirteenä Työsopimuslain pakottavuus Sopimusosapuolten yhteinen tarkoitus Sopimusosapuolten vilpitön mieli Kokonaisarviointi Loppupäätelmät...78
5 V LÄHDELUETTELO KIRJALLISUUS JA ARTIKKELIT Ahonen, Riitta Kohtuuttomat oikeustoimen ehdot ja niiden sovittelu: Oikeustaloustieteellinen tarkastelu. Joensuun yliopistopaino, Joensuu. Akola, Elisa; Heinonen, Jarna; Kovalainen, Anne & Suvanto, Katri Yrittäjyys valintana työuran eri vaiheissa tarkastelussa nuoret ja ikääntyneet. Edita Publishing Oy, Helsinki. Bruun, Niklas Työoikeuden perusteet. Talentum, Helsinki. Hemmo, Mika Sopimusoikeuden perusteet. Talentum, Helsinki. Hetemäki, Martti Nykyisen talouskriisin erityispiirteet ja talouspolitiikan mahdollisuudet. Työpoliittinen aikakauskirja. 2010/1, s Huttunen, Mikko A comparative analysis of the legal position of professional sportsmen under Finnish, English and European Community law. The Borderlines of employment. European University Institute, Florence. Huttunen, Mikko Joukkueurheilijan ja urheiluseuran välinen pelaajasopimussuhde työsuhde vai muu sopimussuhde. Työoikeudellisen Yhdistyksen vuosikirja, Helsinki. Häyhä, Juha Johdanto. Teoksessa Häyhä, Juha (toim.): Minun metodini. WSOY, Porvoo. s Kahri, Tapani & Hietala, Harri Työsopimuslaki. WSOY, Porvoo. Kairinen, Martti Työoikeus ja perussuhdeteoria. Lakimies. 1998/2, s Kairinen, Martti Saako voitollinen yritys tai työnantajayhtiö irtisanoa laillisesti työntekijöitään? Oikeustieto. 4/2003, s Kairinen, Martti Työoikeus, luentomateriaali. Turun oikeustieteellinen tiedekunta. Kairinen, Martti Työoikeus perusteineen. Työelämän tietopalvelut oy, Raisio. Kautonen, Teemu Vastentahtoinen yrittäjyys. Työ- ja elinkeinoministeriö, Helsinki. Kiiha, Juha Yritystoiminnan ulkoistaminen ja sopimusvastuu. Gummerus Kirjapaino Oy, Saarijärvi.
6 VI Koskinen, Seppo teoksessa Koskinen, Seppo; Mikkola, Hannu & Purola, Anu Työntekijä vai yrittäjä työoikeudessa, vero-oikeudessa ja toimeentuloturvassa. Lapin yliopisto, Rovaniemi. Koskinen, Seppo Verkostotalous, projektityöt ja työsopimuslaki teoksessa Kairinen, Martti; Koskinen, Seppo; Laitinen, Ahti; Niemelä, Jukka & Uhmavaara, Heikki. Työelämän muutossuunnat Työsopimuslain seurantatutkimuksen I osaraportti. Edilex Publishing, Helsinki. s Koskinen, Seppo & Öhman, Hanna-Kaisa Työsuhdetyötä, korvattavaa työtä vai auttamista? Saatavissa: [viitattu ]. Koskinen, Seppo Työntekijä vai yrittäjä Konkreettisten rajanvetojen esittelyä ja arviointia. Saatavissa: [viitattu ]. Kröger, Tarja Sopimusvapaus työntekosopimuksissa. Talentum, Helsinki. Kurkela, Matti S Työoikeuden haasteista ja työn hinnoittelusta. Defensor Legis. 2009/5, s Määttä, Kalle Yritysoikeus yritystoiminnan suunnittelussa. Edita Publishing Oy, Helsinki. Ojanen, Tuomas EU-oikeuden perusteita. Edita Publishing, Helsinki. Paanetoja, Jaana Työsuhteista toimintaa vai työtoimintaa? Tutkimus vajaakuntoisen tekemän työn oikeudellisesta luonteesta. Suomalainen lakimiesyhdistys ry, Helsinki. Pöyhönen, Juha Sopimusoikeuden järjestelmä ja sopimusten sovittelu. Suomalaisen lakimiesyhdistyksen julkaisuja, Vammala. Rautiainen, Hannu & Äimälä, Markus Uusi työsopimuslaki. WSOY, Porvoo. Ravi, Leena Vuokratyöntekijän työsuhteen ehdot ja työsuhdeturva. Acta Legis Turkuensia. 2/2012, s Saarnilehto, Ari Lyhyitä kommentteja. Lakimies. 1996/8, s Saarnilehto, Ari Omistajanvaihdossopimukset, Irtaimen esineen luovutus. Teoksessa Saarnilehto, Ari; Hemmo, Mika & Kartio, Leena. Varallisuusoikeus. Sanoma Pro Oy, Porvoo. Santala, Riku; Kiiskinen, Satu & Linkoaho, Anssi Prosessien johtaminen ja ulkoistaminen. Sanoma Pro Oy, Porvoo.
7 Sievänen, Monika Työntekosuhteen määrittely työeläkelakien soveltamisessa. Teoksessa Tuominen, Eila (toim.): Muuttuva työ ja eläketurva. Eläketurvakeskus, Helsinki. s VII Suoranta, Anu & Anttila, Anu-Hanna (toim.) Yksin sovittu Osapuolet, luottamus ja työmarkkinalogiikka. Vastapaino, Tampere. Tiitinen, Kari-Pekka & Kröger, Tarja Työsopimusoikeus. Talentum, Jyväskylä. Tiitinen, Kari-Pekka & Kröger, Tarja Työsopimusoikeus. Talentum, Jyväskylä. Työ- ja elinkeinoministeriö Työneuvosto lakien tulkitsijana. Työ ja yrittäjyys. Edita Publishing Oy. Wilhelmsson, Thomas Sopimusvapaudesta. Oikeustiede Jurisprudentia XI, s MUUT LÄHTEET Ahtiainen, Lasse Työehtosopimusten kattavuus Suomessa vuonna Työ- ja elinkeinoministeriön julkaisuja, Edita Publishing Oy. Akava Työlainsäädäntö ei enää palvele nykyajan työelämää. Saatavilla: n_tyoelamaa news [viitattu ]. Edilex Uutiset Vastentahtoinen yrittäjyys Suomessa vähäistä Yhä useampi Suomessa työllistyy palkkatyön ja yrittäjyyden rajapinnalla Euroopan komissio Euroopan parlamentin ja neuvoston päätös pimeän työn ehkäisemiseksi ja torjumiseksi tehtävän yhteistyön edistämistä käsittelevän eurooppalaisen foorumin perustamisesta. Bryssel, 2014/0124 (COD). Euroopan yhteisöjen virallinen lehti. Nro 115, Hytti, Ulla & Heinonen, Jarna Helsingin Sanomat: Pakkoyrittäjyys ei aina edes ole yrittäjyyttä. Saatavilla: [viitattu ]. SAK Irtisanomistilastot. Saatavilla: [viitattu ]. Suomen franchising yhdistys ry Mikä franchising? Saatavilla: [viitattu ].
8 VIII Suomen Lakimiesliitto Mihin vedetään irtisanomisten rajat? Saatavilla: [viitattu ]. Taloussanomat Irtisanomiset kasvoivat rajusti: Yli sai potkut. Saatavilla: [viitattu ]. Tilastokeskus Työllisyys ja työttömyys vuonna Saatavilla: [viitattu: ]. Tilastokeskus Tilastokeskus tutkii itsensä työllistäjiä. Saatavilla: https://www.tilastokeskus.fi/ajk/tiedotteet/2013/uutinen_024_ html [viitattu ]. Työ- ja elinkeinoministeriö Rakennemuutos ja työmarkkinoiden toimivuus. Saatavilla: kennemuutos_ja_tyomarkkinoiden_toimivuus_-ohjelma [viitattu ]. Työelämä- ja markkinaosasto Itsensä työllistäjät vertailuselvitys sosiaaliturvan, kilpailulainsäädännön ja työsopimuslainsäädännön soveltaminen Tanskassa, Ruotsissa, Saksassa, Iso-Britanniassa ja Virossa. TEM raportteja 8/2013. Työelämä- ja markkinaosasto Työvoiman käyttötapojen ja työn tekemisen muotojen muutostrendejä selvittävän ja kehittävän työryhmän väliraportti. TEM raportteja 16/2012. Vainio, Pekka Näennäisyrittäjyys ja sen oikeudellinen arviointi. Työoikeuden syventävä opintojakso, luentomateriaali Tampereen yliopisto. Valtioneuvosto Vastentahtoinen yrittäjyys Suomessa vähäistä. Saatavilla: [viitattu ]. Verkkouutiset Näennäisyrittäjyys käsittää vain riskit, ei mahdollisuutta voittoihin. Saatavilla: [viitattu ]. Verohallinto Palkkaa vai työkorvausta. Saatavilla: FI/Henkiloasiakkaat/Verokortti/Palkkaa_vai_tyokorvausta% %29 [viitattu ]. Yle Uutiset Pakkoyrittäjyys vakiintuu työelämässä. Saatavilla: [viitattu ].
9 IX VIRALLISLÄHTEET Hallituksen esitykset HE 157/2000 vp. HE 247/1981 vp. Valiokuntamietinnöt LaVM 5/1974 vp. TyVM 13/2000 vp. OIKEUSTAPAUKSET JA VIRANOMAISLÄHTEET Korkein oikeus KKO 2009:65 KKO 2008:99 KKO 2002:87 KKO 2002:73 KKO 1999:113 KKO 1999:97 KKO 1998:136 KKO 1998:107 KKO 1998:63 KKO 1996:19 KKO 1995:145 KKO 1994:116 KKO 1990:29 KKO 1986 II 144 KKO 1953 II 115 KKO 1952 II 7 Korkein hallinto-oikeus KHO 98/3 Hovioikeudet Helsingin HO Helsingin HO 98/ S Helsingin HO 96/
10 X Turun HO Kouvolan HO 98/ S Vakuutusoikeus VAKO ( ) 8368:99 VAKO ( ) 10594:2000 VAKO ( ) 3849:97 VAKO ( ) 290:87 Eläketurvakeskus ETK sov 1619 ( ) ETK sov 1467 ( ) Työneuvosto TN TN TN TN TN TN TN TN TN TN TN TN Muut viranomaissopimukset TT SAK:n yleissopimus, 2001 ILO Digest: Freedom of Association, 2006 fifth edition
11 1 1. Johdanto 1.1 Tutkielman lähtökohdat Työnteon muoto näennäisyrittäjyys on vakiintumassa työelämän ilmiönä. Suomessa on viime aikoina uutisoitu ja käyty vilkasta keskustelua itsensä työllistämisestä, ja asiantuntijoiden huoli on kasvanut tätä kehityssuuntaa kohtaan. 1 Eduskunnassa on käyty asiasta keskustelua kansanedustaja Jukka Kärnän jätettyä hallituksen vastattavaksi kirjallisen kysymyksen näennäisyrittäjien asemasta. 2 Ilmiötä on tutkittu myös EU:ssa, työministeriössä ja työmarkkinajärjestöissä. 3 Aihe on noussut pintaan erityisesti, koska kaikkien itsensä työllistäjien määrä on kaksinkertaistunut kymmenessä vuodessa, ja nykyään heitä voidaan katsoa olevan Suomessa vähintään Itsensä työllistäjistä vain osan voidaan katsoa olevan näennäisyrittäjiä. 4 Näennäisyrittäjyyden määritelmä ei ole yksiselitteinen, ja eri tahojen tekemissä määritelmissä on useitakin eroja. Näennäisyrittäjyys on kuitenkin aina toimeksiantajalähtöistä. Tämä tarkoittaa sitä, että yrittäjyyteen johtava harkinta ei tapahdu yrittäjän itsensä toimesta, vaan toimeksiantajan motiiveista käsin. Lisäksi solmittu sopimussuhde sisältää merkittävässä määrin työsuhteen piirteitä. Selvänä tunnusmerkkinä pidetään myös sitä, että työsuoritusten ostaja pyrkii näennäisyrittäjäsuhteen kautta välttämään työoikeudellisen työnantajan aseman ja siihen liittyvät velvollisuudet. 5 Ilmiö on tunnistettu laajasti myös kansainvälisessä yrittäjyystutkimuksessa. Esimerkiksi yrittäjyyden yleisyyttä mittaava Global Entrepreneurship Monitor (GEM) on osoittanut eri maiden välillä merkittäviäkin eroja. 6 Suomessa sosiaaliturva- ja työnlainsäädäntö perustuu palkansaaja-yrittäjä -jaotteluun. Niinpä itsensä työllistäjien ongelmat liittyvät muun muassa pieniin ansioihin ja ansioiden menetysten korvaamiseen. Viime vuosien lainsäädäntömuutokset ovat itsensä työllistäjien kohdalla keskittyneet ennen kaikkea sosiaaliturvalainsäädäntöön. Tämä kehityssuunta on osaltaan sidoksissa myös uusiin tarpeisiin. Ammatteja, jotka ovat itsenäisen yrittäjyyden sekä työnantajasta riippuvan työn välimaastossa, muodostuu 1 Työelämä- ja markkinaosasto 2013, s Verkkouutiset Vainio 2014, s Yle Uutiset 2012, s Kautonen 2007, s Hytti & Heinonen 2011, s. 2.
12 2 jatkuvasti lisää. Tästä syystä on tärkeää, että lainsäädäntö pystyisi ajantasaisesti vastaamaan uusien työn teon muotojen mukana tuomiin kysymyksiin. 7 Nykyisen elinkeinoelämän keskeinen kehityssuunta on kohti hajautettuja, suhteellisen itsenäisesti asetettuihin tavoitteisiin pyrkiviä sekä keskenään eriasteisesti verkottuvia organisaatioita. Tällaisia monimutkaisempia instituutioita voivat olla esimerkiksi yritysverkot, toimialaverkot ja henkilöverkot. Verkostojen toteuttaminen tuottaa yrityksille säästöjä juuri alihankinnan kautta, jonka myötä palkattujen työsuhteisten työntekijöiden määrä laskee. Tällöin yritys saa työvoimansa enenemässä määrin toimeksiantosuhteiden kautta. 8 Näennäisyrittäjyys syntyy usein työntekijän aseman muuttuessa samalla työpaikalla yrittäjäksi. Tällaisen ulkoistamisen mallin mukaan yrityksen työntekijä siirtyy yrittäjäksi, jolta palvelu tulevaisuudessa ostetaan. Tähän näyttää liittyvän joitakin ongelmia. Aseman muuttuessa monet työntekijän piirteet säilyvät, kun taas yrittäjyyden mahdollisuuksille ei anneta yrityksen sisällä tilaa. Työantajaorganisaatio voi ostaa palveluita organisaation entiseltä työntekijältä, mutta rajata samalla hänen mahdollisuuksiaan tarjota palveluita muille asiakkaille. Palveluiden ostaja myös määrittelee palvelun hinnan. Yrittäjällä ei ole siis todellisia mahdollisuuksia kilpailla markkinoilla tai valita parhaiten maksavia tai muuten yrittäjälle sopivimpia asiakkaita. 9 Ongelmia voi syntyä myös sosiaaliturvan suhteen, mikäli työntekijä katsotaan yrittäjäksi. Näissä tapauksissa yrittäjyys on vastentahtoista, mutta työntekijä joutuu silti kantamaan yrittäjyyteen liittyvät riskit, jotka liittyvät ennen kaikkea työn riittävyyteen ja omaan työkykyyn. 10 Työministeri Lauri Ihalainen pitää niin ikään ilmiötä pulmallisena. Asiaa tulisi hänen mielestään pohtia siltä kannalta, tulisiko itsensä työllistäjien asemaa arvioida uudelleen työsopimuslaissa. Yrittäjän ja työntekijän välimuotoa ei Suomen oikeusjärjestelmässä juurikaan tunneta tällä hetkellä. 11 Alihankintasuhteen syntyessä syntyy palvelusopimus, jossa sovitaan korvauksesta ja muista ehdoista. Näennäisyrittäjän suhde alihankkijaan kuitenkin muistuttaa lähes täysin työsuhdetta, vaikka hänen on virallisesti ilmoitettu 7 Työelämä- ja markkinaosasto 2013, s Koskinen 2003, s Hytti & Heinonen 2011, s Yle Uutiset 2012, s Ibid.
13 3 toimivan itsenäisenä ammatinharjoittajana tehdyn sopimuksen perusteella. Usein hänen suorittamansa työ täyttää merkittävältä osalta kansallisen lainsäädännön sekä käytäntöjen mukaiset työsuhteen määrittelyperusteet. 12 Näistä lähtökohdista käsin tarkastelen tutkielmassani näennäisyrittäjyyttä ja erityisesti sen oikeudellista luonnetta Suomen oikeusjärjestelmässä. Yhä enenevässä määrin nousee tapauksia, joissa yrittäjän ja työntekijän rajanvetoa joudutaan pohtimaan eri oikeudellisten kysymysten kautta. Työneuvoston käytännössä on työsuhteen erottamista itsenäisestä yrittäjätyöstä jouduttu jo arvioimaan sekä vuosilomalain, työaikalain että työturvallisuuslain soveltamista koskevissa tapauksissa. 13 Tapausten yhä lisääntyessä muuttuvassa globaalissa ympäristössä, palkkauskustannusten noustessa ja työvoiman ulkoistamisen yleistyessä 14 on näennäisyrittäjän oikeudellisen luonteen hahmottaminen erittäin tärkeää. 1.2 Tutkielman kysymyksenasettelu ja rajaus Tässä tutkielmassa tarkastelen näennäisyrittäjän oikeudellista luonnetta Suomen oikeusjärjestelmässä. Tarkastelun toinen painopiste on näennäisyrittäjyyden faktisella ja oikeudellisella määrittämisellä. Tarkastelunkohteeni liittyvät kiinteästi toisiinsa, sillä näennäisyrittäjyyden merkityksen ymmärtäminen on tärkeää, jotta sen oikeudellisesta luonteesta voitaisiin ottaa selvää. Työoikeudellisessa keskustelussa on korostettu muun muassa työvoiman painopisteen siirtymistä teollisuudesta palvelusektoreille, työvoiman jakaantumista ja siirtymistä työntekijästä yrittäjäksi. Näihin liittyvät työoikeudelliset ongelmat koskevat konkreettisesti esimerkiksi työnantajan ja työntekijän tunnistamista. Työnantajien yhteydessä kyse voi olla myös yrityksen käsitteen hämärtymisestä erilaisten verkkojen esiinmarssin myötä. Esimerkiksi alihankinnassa tai työvoiman vuokrauksessa työnantajan tunnistaminen vaatii usein tulkintaa. Ongelmat liittyvät työnantajan tunnistamisen myötä erityisesti direktiovallan käyttämiseen, työturvallisuusvastuun määräytymiseen ja irtisanomisoikeuden käyttäjään. 15 Näennäisyrittäjyydellä katsotaan 12 Euroopan komissio 2014, s Työ- ja elinkeinoministeriö 2014 b, s Kurkela 2009, s Koskinen 2003, s. 2.
14 4 olevan haitallisia seurauksia asianomaisten työntekijöiden terveyteen, turvallisuuteen ja sosiaaliturvaan. Ilmiö vaikuttaa väistämättä myös verotulojen määrään. 16 Työnteon muotojen moninaistuminen ja näennäisyrittäjyyden yleistyminen vaativat lainsäädännön uudelleen tutkimista ja sen tulkintaa eri näkökulmista. Työsopimuslaki (55/2001) määrittelee sen ensimmäisen luvun ensimmäisessä pykälässä työsuhteen kriteerit. Niiden täyttyessä on tarkasteltavana olevassa suhteessa kyse työsuhteesta. Perinteiset työsuhteen määrittävät kriteerit eivät kuitenkaan ole enää yhtä yksiselitteisiä, ja ne voivat johtaa tulkintaongelmiin arvioitaessa työn oikeudellista luonnetta. 17 Suurin osa rajanvedoista työsuhteen ja sen ulkopuolelle jäävän muuta työtä koskevan oikeussuhteen välillä on käytännössä syntynyt juuri työsuhteen ja itsenäisen yrittäjätyön välillä. Pääosin tämän rajanvedon tarkasteluun on keskitytty myös oikeuskirjallisuudessa. 18 Yrittäjän ja toimeksiantajan välisen suhteen toiminta perustuu pääsääntöisesti ainoastaan heidän välillään tehtyyn sopimukseen tai useisiin sopimuksiin. Joillakin aloilla on alakohtaista itsesääntelyä, joka antaa lisäturvaa sekä työntekijälle että työnantajalle. 19 Useat tyypilliset näennäisyrittäjäalat ovat kuitenkin sääntelemättömiä. Esimerkiksi palvelualoja, kuten siivous-, kampaamo- tai vartiointialoja ei ole säädelty erikseen. Työntekijän siirtyessä yrittäjäasemaan hänen ja työn teettäjän välisen oikeussuhteen sisältöä säänteleviä normistoja ei ole. 20 Tämä tutkimus keskittyy nimenomaisesti näennäisyrittäjän oikeudellisen luonteen tutkimiseen Suomen työ- ja sopimuslainsäädännön kautta. Eri lakien soveltamisalat ja niiden yksityiskohtainen määrittäminen ovat tutkimukseni keskiössä. Niiden avulla pyrin tarkastelemaan, miten näennäisyrittäjyyttä ja näennäisyrittäjyyden oikeudellista asemaa tulisi Suomen oikeusjärjestelmän kautta tulkita. Työsopimuslain (55/2001, TSL) 1 luvun 1 :n säännös on pakottavaa oikeutta. Tämä tarkoittaa sitä, etteivät työntekijä ja työnantaja voi sopia asiasta toisin. Edes 16 Euroopan komissio 2014, s Työ- ja elinkeinoministeriö 2014 b, s Paanetoja 2013, s Esimerkiksi rakennusalalla tulee noudattaa maankäyttö- ja rakennuslakia (132/1999) sekä sen nojalla valtioneuvoston asetuksena annettua maankäyttö- ja rakennusasetusta (895/1999) ja ympäristöministeriön asetuksina annettuja rakentamismääräyksiä (Suomen rakentamismääräyskokoelma, rakentamismääräyskokoelma). 20 Vainio 2013, s. 21.
15 5 työehtosopimuksella ei voida sopia asiasta eri tavalla kuin laissa siitä määrätään. Selvää on myös se, ettei työntekoa koskevan sopimuksen nimikkeellä ole merkitystä arvioitaessa oikeussuhteen luonnetta. Ainoastaan sopimusehtojen muotoilulla ei työsopimuslain pakottavia säännöksiä ole mahdollista kiertää. 21 Työsopimuslain pakottavuus ja siihen liittyvät seuraamukset ovat tärkeitä näkökulmia tutkiessani sitä, missä tilanteissa työsopimuslaki tulee sovellettavaksi puhuttaessa näennäisyrittäjyydestä. Osa tutkimusongelmaani onkin kysymys siitä, milloin näennäisyrittäjän ja työn tarjoajan sopimus voidaan katsoa työsopimukseksi. Tutkimukseni pyrkii selvittämään ne tilanteet, milloin näennäisyrittäjyys on nimenä harhaanjohtava, eikä oikeudellisesti katsoen olekaan yrittäjyyttä. Tällöin sopimussuhde voidaan katsoa työsuhteeksi. Myös verotuksessa yrittäjän ja palkansaajan välinen rajanveto on ollut hyvin tulkinnallinen jo pitkään. Viimeisen kymmenen vuoden aikana verohallinnossa on kiinnitetty huomiota yrittäjärooliin liittyvään ennakoitavuuden parantamiseen. Keskeisenä perusteena tässä on ollut ennakkoperintälakia koskevan lainsäädännön muuttuminen 90-luvulla. Nämä näennäisyrittäjyyteen liittyvät vero-oikeudelliset kysymykset ovat oma mielenkiintoinen kokonaisuutensa, joka jää kuitenkin tutkielmani ulkopuolelle. Vero-oikeudessa on myös yleisesti tunnustettu, että ero yrittäjyyden ja työsuhteen roolien välillä on usein todella pieni. Samoin on havainnoitu, että tunnusmerkistöä arvioitaessa on syytä muistaa, että tosiseikaston merkitys on muuttunut yrittäjyyttä tukevaan suuntaan. 22 Näin vero-oikeudelliset kannanotot työntekijän ja yrittäjän rajanvetoihin antavat tutkielmalleni tärkeän näkökulman, ja käytän niitä hyväkseni tarkastellessani Suomen oikeusjärjestelmän määritelmää näennäisyrittäjän oikeudellisesta luonteesta. Tutkimukseni lähestyy aihetta Suomen tasolla, jolloin esimerkiksi EU:n jäsenvaltioiden oikeusjärjestysten tarkastelu näennäisyrittäjyyden näkökulmasta jää tutkimukseni ulkopuolelle. EU-oikeuden ja EU-toimielinten lausuntojen kautta ilmenevät kannat näennäisyrittäjyydestä tulevat kuitenkin jonkin verran tarkastelun kohteeksi. Tavoitteenani ei ole kuitenkaan oikeusvertailu. Tutkimusta aiheeseeni liittyen on tehty Suomen tasolla vasta vähän, ja siksi lähestymistapani on tässä tapauksessa relevantimpi kuin kansainvälisempi vaihtoehto. 21 Määttä 2005, s Verohallinto 2005, s. 1.
16 6 1.3 Tutkielman relevanssi Tutkimuskysymykseni on merkityksellinen monesta näkökulmasta katsottuna. Jos itsenäisenä yrittäjänä toimineen henkilön asema voidaan perustellusti todeta työsuhteiseksi, syntyy työn teettäjälle tämän myötä useita lisävelvollisuuksia. Sosiaaliturvaan, eläketurvaan, terveydenhuoltoon ja työturvallisuuteen liittyvät velvollisuudet ovat näistä merkittävimpiä. Näihin liittyen näennäisyrittäjä voi kokea epäoikeudenmukaisuutta esimerkiksi pienistä ansioistaan, joista hänen tulisi itse pystyä hoitamaan erilaiset vakuutukset ja muut sosiaaliturvamaksut 23. Samalla näennäisyrittäjän vapauteen liittyviä mahdollisuuksia rajoitetaan. 24 Näin ollen kysymys näennäisyrittäjän oikeudellisesta asemasta voi olla relevantti itse näennäisyrittäjän näkökulmasta ja asia viedään oikeusteitse eteenpäin hänen aloitteestaan. Oikeuskäytännössä on myös tapauksia, joissa sekä työn teettäjä että työn suorittaja ovat yhtä mieltä siitä, että heidän välisessä työntekosuhteessaan on kyse ainoastaan yrittäjän ja toimeksiantajan välisestä sopimuksesta. Kumpikaan heistä ei väitä heidän välillään vallitsevan työsuhdetta tai ole muuten tyytymätön tilanteeseen. Tällaiset tapaukset ovat kuitenkin päätyneet oikeuskäsittelyyn muuta kautta. Vaikka työn suorittaja olisikin tyytyväinen osapuolten väliseen oikeudellisen suhteen muotoon, sopimuksen tarkastelu voi tulla kysymykseen käsiteltäessä jotain toista epäkohtaa jommankumman osapuolen aloitteesta. Esimerkiksi tässä tutkielmassa myöhemmin käsiteltävässä korkeimman oikeuden tapauksessa KKO 113:1999 työn tekijän ja työn teettäjän välinen suhde oli päätynyt oikeuden käsiteltäväksi, koska kantajan mukaan hänen työntekosuhdettaan ei olisi ollut oikeutta päättää. Oikeuden piti ensin selvittää, oliko kyseessä työsuhde vai ei. Toisaalta useissa oikeustapauksissa, joita käsitellään tässä tutkielmassa tarkemmin, työtapaturman sattuminen on johtanut toimeksiantosuhteen oikeudelliseen arviointiin. Tällöin oikeuden tulee saada selville työturvallisuuslain soveltuvuus tapaukseen, minkä ratkaiseminen vaatii puolestaan työntekosuhteen oikeudellisen luonteen arviointia Työelämä- ja markkinaosasto 2013, s Hytti & Heinonen 2011, s Työturvallisuuslain 1 luvun 2 1 momentin mukaan kyseistä lakia sovelletaan työsopimuksen perusteella tehtävään työhön sekä virkasuhteessa tai siihen verrattavassa julkisoikeudellisessa palvelussuhteessa tehtävään työhön.
17 7 Näin ollen ulkopuolinen taho kuten viranomainen voi puuttua työntekosuhteeseen ja vaatia esimerkiksi työneuvostolta työturvallisuuslain soveltuvuuden arviointia. 26 Osapuolet saattavat pyrkiä kiertämään työsuhteen ja sen tuomat velvollisuudet erinäisistä syistä, minkä huomatessaan ulkopuolinen taho voi viedä asian oikeuden käsiteltäväksi. 27 Työn suorittajan oikeuksien toteutumisen lisäksi tutkimuskysymys on siis relevantti myös työturvallisuus-, eläketurva- ja muiden sosiaaliturvakysymysten sekä työlainsäädännön toteutumisen kannalta. Jos itsenäisenä yrittäjänä toimineen henkilön voidaan katsoa toimineen työsuhteessa, seuraukset ovat laajat. Sen lisäksi, että maksettavan korvauksen nimi muuttuu palkaksi, sen suuruus on arvioitava uudelleen. Korvauksesta itsenäinen yrittäjä on suorittanut vakuutukset, sosiaaliturva- ja muut maksut itsenäisesti. Työntekosuhteen muuttuessa työsuhteeksi vastuu näistä maksuista siirtyy työn teettäjälle eli työnantajalle. 28 Tilanne ei kuitenkaan ole kovin yksiselitteinen. Palkan suuruus tulisi luonnollisesti määrittyä vähentämällä työntekijämaksuihin kuluvan summan yrittäjän ennen saamasta korvaussummasta. Näin määrittyvä palkka voi kuitenkin olla merkittävästi suurempi kuin muiden samassa asemassa olevien palkallisten saama vastike työstään, mikäli yrittäjä on onnistunut ennen saamaan merkittävää korvausta työstään. 29 Toisaalta työntekijälle laskettava palkka voi olla myös kohtuuttoman pieni, jos näennäisyrittäjän neuvotteluvoima on ollut hyvin pieni hänen saamastaan korvauksesta sovittaessa. Toinen huomioon otettava seikka toimeksiantosopimuksen muuttuessa työsopimukseksi on näennäisyrittäjäsuhteen aikana tapahtuneet maksut. Se, kuinka jo maksetut korvaukset ja näennäisyrittäjän maksamat työn tekoon liittyvät maksut tulee ottaa huomioon, tulee arvioitavaksi tapauskohtaisesti. Tähän vaikuttaa esimerkiksi se, kuinka kauan työntekosuhteen voidaan todeta olleen työsuhteeksi katsottava. Kaiken kaikkiaan seuraukset siitä, että toimeksiantosopimus tuomitaankin työsopimukseksi, ovat mittavat. 26 Tapauksessa TN Kuopion kaupunginviskaali ja tapauksessa TN Lapin työsuojelupiirin työsuojelutoimisto pyysi työneuvostolta ratkaisua työsuojelulain soveltamisesta kyseiseen tapaukseen. Molemmat ratkaisut esitellään tarkemmin jaksossa Näin esimerkiksi tapauksessa TN Työelämä- ja markkinaosasto 2013, s Sievänen 2001, s. 152.
18 8 1.4 Tutkielman metodi Metodin käsitteelle annetut monet luonnehdinnat pyrkivät tuomaan esille, kuinka tutkimusmetodin suhde tuotettavan tiedon kohteeseen, sisältöön, tieteen subjektiin ja tiedeyhteisöön on erityisen ongelmallinen ja tärkeä keskustelualue. Metodin avulla hankitaan tietoa, perustellaan hankitun tiedon merkitys ja metodin avulla luodaan edellytyksiä ymmärtää ja koetella sitä, mitä yksittäinen tutkija on saanut aikaan. Metodin tulisi edustaa muuttumattomampaa luonnetta kuin tiedon vaihtuva sisältö. 30 Tutkimustani voidaan luonnehtia lainopilliseksi eli oikeusdogmaattiseksi tutkimukseksi, sillä tarkoitukseni on tutkimusaiheeni kannalta relevanttien oikeussääntöjen sisällön selvittäminen. Yleisemmällä tasolla tutkielmani koskee vallitsevan sääntelyn tarkastelua muuttuvassa työmarkkinatilanteessa, ja pohjustan nykyisten työmarkkinaolosuhteiden tarkastelua myös historiallisella katsauksella. Tutkimukseni metodia voisi luonnehtia joidenkin jaksojen kohdalla myös niin sanotuksi case study -tyyppiseksi. Tärkeä oikeuslähde työoikeudessa on oikeustapaukset. Ennakkopäätökset sisältävät usein lakia tarkempaa tietoa niistä normeista, jotka ovat olleet tuomioistuinratkaisun pohjana. Erityisesti korkeimman oikeuden ja työtuomioistuimen ratkaisuja pidetään merkittävinä lähteinä. Myös hovioikeuden ratkaisut nousevat merkittävään asemaan silloin, kun ylimpien tuomioistuinten ratkaisuja kyseisistä asioista ei ole. 31 Oikeuskäytännön merkitys sopimusoikeudellisena oikeuslähteenä on puolestaan vähentynyt siitä, mikä se oli ennen lainsäädäntötoiminnan aktivoitumista. 32 KKO:n ennakkoratkaisut ovat kuitenkin tärkeitä niin yleisten sopimusoikeudellisten periaatteiden muotoilijoina kuin yksittäisten tulkintaratkaisujen vahvistajina. Sopimusoikeudessa erityisesti sopimuksen tulkintaa ja vakioehtoja koskeva normisto on edelleen pääosin oikeuskäytännön varassa. Vaikka lain esitöissä täsmennetään usein lain ilmaisuja, ennakkoratkaisuilla tehdään jatkuvasti täydentäviä linjauksia. On jopa arvioitu, että prejudikaatit saattavat ajan mittaan muodostaa lakitekstiä tärkeämmän oikeuslähteen. 33 Oikeustapausten suuri merkitys tulee 30 Häyhä 1997, s Kairinen 2009, s Hemmo 2008, s Suomen sopimusoikeudessa on tapahtunut viimeisen 25 vuoden aikana huomattava ekspansio, mikä on vahvistanut säädetyn lain asemaa sopimusoikeudellisena oikeuslähteenä. Nykyiselle sopimuslainsäädännölle on tyypillistä huomattavat määrät säädöksiä, joita lait sisältävät. Niistä monet ovat lisäksi hyvin yksityiskohtaisia. 33 Hemmo 2008, s. 49.
19 9 tutkimuksessani esille varsinkin kolmannessa pääjaksossa, jossa tarkastelen työsopimuslain soveltamisalaa koskevia ratkaisuja. 1.5 Tutkielman lähdeaineisto Työoikeus on varsin laaja oikeuden ala, ja sillä on kosketuspintaa useiden muidenkin oikeudenalojen kanssa. Tutkimusaiheeni kohdistuessa näennäisyrittäjyyteen on todettava, että aiheesta on vasta viime vuosina alettu käymään kiivasta keskustelua, ja oikeuskirjallisuus aiheesta on alkanut vasta kunnolla karttua. 34 Saatavilla oleva suomalainen oikeuskirjallisuus muodostaa kuitenkin oleellisen pohjan lähdeaineistolleni. Pyrin pitämään tutkielmani painopisteen suomalaisessa oikeusjärjestelmässä, mutta kansainvälinen oikeuskirjallisuus antaa myös oman vertailukohtansa ja tukensa tutkielmaani. Varsinaisen oikeuskirjallisuuslähteiden lisäksi tärkeän lähdeaineiston osan tutkielmassani muodostavat sekä Suomen että EU:n laatima virallislähdeaineisto. Työoikeudessa ja työlainsäädännön tulkinnassa on paljon hyödynnetty muun muassa komiteanmietintöjä sekä hallituksen esityksiä. Nämä heikosti velvoittaviksi oikeuslähteiksi nimetyt lähteet ilmaisevat lainsäätäjän tarkoituksen. 35 Tällaista aineistoa on myös itsensä työllistäjistä ja heidän oikeudellisesta asemastaan esimerkiksi työministeriön ja työneuvoston toimesta laadittu. Työneuvostolla on tärkeä rooli ja asema suuntaa-antavana elimenä. Se toimii työlainsäädännön soveltamisen ja tulkinnan apuna. 36 Myös EU:n toimielin- ja päätöksentekojärjestelmässä syntyy runsaasti julistuksia, päätöslauselmia, suuntaviivoja ja tiedonantoja, jotka ovat vailla oikeudellista sitovuutta. 37 EU asettaa tiettyjä rajoituksia ja suuntaviivoja sille, kuinka kansallista työlainsäädäntöä on tulkittava. Esimerkiksi juuri työntekijän käsitteen tulkinnassa EUoikeudella on painoarvoa. 38 Oikeustieteelliset artikkelit ja tutkielmat muodostavat tärkeimmän osan lähdeaineistostani. Näennäisyrittäjyydestä ja siihen liittyvistä ilmiöistä on kirjoitettu enemmän artikkelien kuin varsinaisen oikeuskirjallisuuden muodossa. Tämän miellän 34 Työelämä- ja markkinaosasto 2013, s Kairinen 2009, s Työ- ja elinkeinoministeriö 2014 a, s Ojanen 2010, s Työ- ja elinkeinoministeriö 2014 b, s
20 10 luonnolliseksi ilmiöksi aiheen ollessa suhteellisen tuore ja vasta viime vuosina pinnalle noussut. Tutkielmani lähtökohtana on se työlainsäädäntö, joka koskee työsuhteen määrittämistä ja työsuhteen muuttumista. Työsopimuslaki on tutkielmani kannalta tärkein laki. Relevanttia lainsäädäntöä ovat myös laki varallisuusoikeudellisista oikeustoimista (228/1929, OikTL) sekä työntekijän sosiaaliturvaa ja eläkettä koskevat lait. EU:n työlainsäädäntöä koskevat artiklat sekä työmarkkinoita koskeva lainsäädäntö ovat myös merkityksellisiä tutkielmassani. Tuomioistuimen rooli sekä yhteisön oikeuden kehittäjänä että yhtenäisyyden turvaajana on hyvin keskeinen. Esimerkiksi useat EU-oikeuden ja kansallisen oikeuden suhdetta määrittävät periaatteet ovat kehittyneet ennen muuta ainoastaan EU-tuomioistuimen oikeuskäytännössä. Niistä ei välttämättä ole ollut nimenomaisesti minkäänlaista mainintaa perussopimuksissa tai ylipäätään kirjoitetussa oikeudessa. 39 Myös työoikeuden kohdalla oikeuskäytäntö on tärkeässä roolissa täsmentäen yleislausekkeita ja tarkentaen lainsäädännön normeja. 40 Tärkeitä oikeuskäytännön ratkaisuja tutkielmani kannalta ovat erityisesti korkeimman oikeuden ja työtuomioistuimen antamat päätökset. Sopimusoikeudellisista ratkaisuista korkeimman oikeuden prejudikaatit ovat tärkeimpiä. Esimerkiksi vakioehtoja ja sopimuksen tulkintaa käsittelevä normisto on pääosin näiden ennakkotapausten varassa. 41 Työn teon eri muodot ja sen myötä näennäisyrittäjyys sekä sen lähi-ilmiöt ovat työpoliittisen merkityksensä vuoksi vilkkaan keskustelun aiheena mitä erilaisimmissa foorumeissa. Keskustelun lisääntyessä sen kohdeaiheetkin ovat luonnollisesti laajentuneet. Julkista keskustelua ilmentävät artikkelit ja keskustelupuheenvuorot saattavat hyvin usein olla voimakkaasti subjektiivisia, eikä niissä aina pyritä objektiiviseen aiheen käsittelyyn. Nämä julkista keskustelua pyörittävät puheenvuorot muodostavat kuitenkin yhden lähteistäni, sillä ne avaavat uudenlaisia näkökulmia ja mahdollisuuksia. Myös muut kuin varsinaisesti työoikeudelliset artikkelit ovat käytössä tutkimuksessani. 39 Ojanen 2010, s Kairinen 2009, s Hemmo 2008, s. 49.
21 Tutkielman rakenne Tutkielmani rakentuu kokonaisuudessaan viidestä pääluvusta. Kaksi ensimmäistä lukua toimivat johdantolukuina tutkielmaani antaen kattavan käsitteiden määrittelyn sekä oikeudellisen esittelyn aiheesta. Tämän olen nähnyt tarpeelliseksi, sillä näennäisyrittäjyys ei ole vielä yleisesti kovin tunnettu ilmiö. Johdantolukujen kautta on myös tarkoitus avata näennäisyrittäjyyteen liittyviä oikeudellisia kysymyksiä. Toisessa pääluvussa pyrin määrittelemään näennäisyrittäjyyden sekä faktisesti että oikeudellisesti. Oikeudellisen määrittelyn jaksossa tartutaan näennäisyrittäjyyden sääntelyyn useiden eri lakien kautta, ja pyritään näin avaamaan käsitteen oikeudellista määritelmää. Tutkielmani lainopillinen osa koostuu kahdesta pääjaksosta. Ensimmäinen keskittyy puhtaasti näennäisyrittäjyyden oikeudelliseen luonteeseen Suomessa. Jaksossa käydään läpi työsuhteen tunnusmerkkejä ja sitä kautta työsopimuslain soveltamisalaa yksityiskohtaisesti. Lisäksi jakso keskittyy sopimusoikeudellisen näkökulman avaamiseen. Tämä tapahtuu lähinnä lain varallisuusoikeudellisista oikeustoimista soveltamisalan esittelyn ja sopimusoikeudellisten yleisperiaatteiden puinnin kautta. Sopimusoikeuden yleisperiaatteet ovat todella tärkeä lähdeaineisto nimenomaan erityiskysymysten kohdalla, kun oikeuskäytäntö ja lainsäädäntö ovat vähäisiä. Erityiskysymykset voivat olla jopa kokonaan sääntelemättömiä, jolloin niiden ratkaisemiseen on mahdotonta saada konkreettisissa tilanteissa selkeää auktoritatiivista tukea. Tällöin sopimusoikeuden yleisillä periaatteilla ja reaalisilla argumentoinneilla on merkittävä oikeuslähdeasema. 42 Jakson tarkoitus kokonaisuudessaan on tuoda esiin työsuhteen määritelmän ja sopimusoikeudellisen näkökulman kautta ne näennäisyrittäjyyden piirteet, jotka viittaavat sen työoikeudelliseen luonteeseen. Toinen lainopillinen jakso on jatkoa edelliselle, ja sen tarkoituksena on jatkaa konkreettista analyysia siitä, milloin työsopimuslaki voi tulla sovellettavaksi näennäisyrittäjyyden kohdalla. Luku keskittyy suurelta osin työsuhteen välttelyn tunnusmerkistöön ja osapuolten tarkoitukseen sopimuksesta. Ensin tuon esille työntekijän aseman muuttumisen yrittäjäksi kollektiiviperusteisen irtisanomisen kautta. Pyrin tarkastelemaan irtisanomisen lainmukaisuutta tällaisissa tilanteissa. Myöhemmin tutkin myös tehdyn sopimuksen tarkoitusta työsopimuslain pakottavuuden valossa. 42 Hemmo 2008, s. 49.
22 12 Ensimmäisen ja toisen lainopillisen luvun raja on liukuva, ja toisen jakson tarkoituksena onkin syventää ensimmäisen jakson pohdintaa, ja esittää vielä painavampia argumentteja näennäisyrittäjyyden työoikeudellisen luonteen puolesta. Tutkimuksen lopuksi kokoan edelliset luvut yhteen ja esitän yhteenvetomaisesti, mikä on tutkimukseni perusteella näennäisyrittäjän oikeudellinen asema Suomessa.
23 13 2. Näennäisyrittäjyyden erityispiirteet 2.1 Työmarkkinoiden muutos Suomen yhteiskunnassa ja sitä myötä työelämässä tapahtui 1990-luvulla ja 2000-luvun alkupuolellakin merkittäviä muutoksia, joista seurasi yrittäjyyden merkityksen muuttuminen ura- ja ansiotyövaihtoehtona. Yrittäjyydestä on tullut relevantti vaihtoehto yhä suuremmalle joukolle työikäisiä suomalaisia ihmisiä. Tämä kehityssuunta on merkittävä, kun otetaan huomioon Suomen yhteiskunnallinen kehitys sekä sama kehitys laajemminkin kehittyneissä läntisissä maissa. Erityisesti Euroopassa väestön ikääntymiseen, työllistymisasteeseen ja työvoiman saatavuuteen liittyvät haasteet ovatkin johtaneet siihen, että työurien jatkuvan keston pidentämistä sekä niiden alkuettä loppupäästä on ehdotettu työvoimapulan ja osaamisvajeen ratkaisuina. 43 Voidaan ajatella, että yrittäjyys ilmiönä heijastaa nimenomaan taloudessa ja työmarkkinoilla tapahtuvaa kehitystä ja muutosta. Yrittäjyyttä kuitenkin tyypillisesti tarkastellaan lähinnä yksilön ammatinvalintaan ja uraan liittyvänä ilmiönä, eikä sille niinkään anneta elimellistä roolia työmarkkinoilla tai työelämässä. Työikäisten henkilöiden työmarkkina-asema sekä työmarkkina-aseman vaiheet tuottavat erityisiä siirtymiä yrittäjyyden ja palkkatyön välillä. Näin voi myös syntyä uusia työnteon muotoja yhteiskunnan taloudellisen aseman ja työmarkkinoiden muuttumisen myötä. Työntekijän vaiheet työmarkkinoilla ovat herkkiä talouden suhdanteiden vaikutuksille sekä yksilölähtöisille koulutus- ja työuravaihdoksille. 44 Pelkästään itsensä työllistäjiä tarkasteltaessa heidän työntekonsa muodot saattavat vaihdella hyvin tiheästi, jolloin työntekijän oma työmarkkina-asema myös vaihtelee. 45 Lisäksi kansainvälisesti katsoen Suomen asema työnjaossa muuttuu kaiken aikaa, mistä seuraa elinkeinorakenne- ja työmarkkinamuutosten jatkuminen voimakkaina. Tällöin erityisesti työmarkkinoiden hyvä toimivuus on tärkeässä asemassa, jotta ihmiset siirtyisivät uuteen, entistä parempaan työpaikkaan, taloutemme kasvaisi sekä kilpailukykymme ja hyvinvointimme paranisi Akola ym. 2008, s Akola ym. 2008, s Työelämä- ja markkinaosasto 2013, s Työ- ja elinkeinoministeriö 2014 a, s. 1.
24 Näennäisyrittäjyys Näennäisyrittäjyyden määritelmä Yleisesti voidaan todeta, että näennäisyrittäjyyden määritelmä on moniulotteinen, ja että eri tahojen näkemykset määritelmästä vaihtelevat jonkin verran. Alkuperäisen termin määritelmän on lanseerannut itsensä työllistäjien yhteistyöryhmä ITSET. 47 Näennäisyrittäjyys rinnastuu myös muihin käsitteisiin, joita joskus käytetään sen synonyymeina. Näihin käsitteisiin lukeutuvat esimerkiksi pakkoyrittäjyys ja vastentahtoinen yrittäjyys. Kautosen mukaan pakkoyrittäjyys viittaa lähinnä ulkoistamistilanteisiin, joissa työntekijä ulkoistetaan yrittäjäksi työttömyyden uhalla. 48 Vastentahtoinen yrittäjä puolestaan on joutunut asemaansa ulkoistamisen, palkkatyön puutteen tai muusta syystä johtuvan oman vastentahtoisuutensa vuoksi. 49 Termit menevät siis lomittain toistensa kanssa. ITSET-ryhmän mukaan näennäisestä yrittämisestä on kyse silloin, kun työsuhteen tunnusmerkistö täyttyy, mutta työn teettäjä eli työnantaja ei palkkaa henkilöä työsuhteeseen. Näennäisyrittäjyyteen johtanut tilanne on työnantajasta johtuvaa. Kyse on siis toimintaan sisältyvän yrittäjäriskin välttelystä ja sen siirtämisestä työn teettäjältä työn tekijälle. Työtä tehdään toisen lukuun, eikä näennäisyrittäjällä itsellään ole yrittäjyyteen kuuluvaa tosiasiallista yrittäjän vapautta tai mahdollisuutta yrittäjävoittoihin. 50 Teemu Kautosen toimittama työpoliittinen tutkimus vastentahtoisesta yrittäjyydestä on määritellyt näennäisyrittäjyyden sitä koskevien kolmen keskeisen tunnusmerkin avulla. Ensinnäkin yrittäjyyteen johtavan harkinnan on tapahduttava toimeksiantajan taholta. Se, että sopimuksen toisesta osapuolesta tulee yrittäjä, on toimeksiantajalähtöistä, eikä yrittäjällä ole välttämättä edes tosiasiallista mahdollisuutta vaikuttaa muodostuvaan asemaansa. Toisena tunnusmerkkinä voidaan pitää sitä, että työsuoritukset ovat sellaisia, joiden teettäminen on yleistä työsuhteelle, ja joita myös tavallisesti teetetään työsuhteessa. Työsuoritukset voivat olla esimerkiksi hyvin rajattuja ja tarkoin määriteltyjä. Kolmantena tunnusmerkkinä on jo edellä mainittu tahallinen 47 Työelämä- ja markkinaosasto 2013, s Kautonen 2007, s Kautonen 2007, s Työelämä- ja markkinaosasto 2012, s. 47.
25 15 työoikeudellisen työnantajan aseman ja siihen liittyvien velvollisuuksien välttely toimeksiantajan taholta. 51 Suomen Yrittäjien näkemyksen mukaan näennäisyrittäjyydellä tarkoitetaan lähinnä toimintaa, jossa henkilön toimeksiantaja on usein hänen entinen työnantajansa, eikä kyseisellä yrittäjällä ole mahdollisuutta tekemänsä sopimuksen perusteella ottaa toimeksiantoja miltään muilta tahoilta. Henkilöä ei tällöin voida pitää varsinaisena yrittäjänä, koska hänen toimintaansa rajoitetaan sopimuksen pitäessä sisällään toimeksiantokiellon muita tahoja kohtaan. Tilanteessa voidaan katsoa olevan kyse työsuhteesta, johon normaalisti kuuluvat velvoitteet siirtyvät työn suorittajalle. Jos siis työ vaaditaan sopimuksen mukaan suoritettavaksi henkilökohtaisesti ja saman työn teettämistä muilla tahoilla pidetään kiellettynä toimintana, tehtyä sopimusta tulisi automaattisesti käsitellä työsuhteena. 52 Näennäisyrittäjyyteen rinnastuvan ilmiön itsensä työllistämisen määrittäminen on tässä kohtaa myös paikallaan. Tämänkään ilmiön yksiselitteisen määritelmän antaminen ei ole mahdollista, ja ajoittain sitä voidaan nähdä käytettävän lähes näennäisyrittäjyyden synonyymina. 53 ITSET-ryhmän mukaan käsite itsensä työllistäjästä pitää sisällään moninaisia työn tekemisen ja teettämisen muotoja. Ilmiölle on tyypillistä työntekijän työmarkkina-aseman vaihtelu. Itsensä työllistäjän asema saattaa vaihdella jopa saman päivän aikana työntekijästä yrittäjään tai vaikkapa yrittäjästä freelancer-verokortilla toimivaan työntekijään. Tämä näyttäisi olevan myös yksi nykypäivän työmarkkinoiden kehitystrendeistä. 54 Itsensä työllistäjä -käsitettä ovat lanseeranneet myös Anu Suoranta ja Anu-Hanna Anttila teoksessaan Yksin sovittu osapuolet, luottamus ja työmarkkinalogiikka. He kertovat käyttäneensä itsensä työllistäjä -käsitettä kuvaamaan hyvin monimuotoista toimijoiden joukkoa, johon kuuluvat niin toimeksiannoilla työskentelevät, yksinyrittäjät, ammatinharjoittajat kuin freelanceritkin. 55 Samoin Tilastokeskus laskee itsensä työllistäjiksi ne yrittäjät ja ammatinharjoittajat, joilla ei ole palkattua työvoimaa sekä 51 Kautonen 2007, s Työelämä- ja markkinaosasto 2012, s Työelämä- ja markkinaosasto 2013, s Työelämä- ja markkinaosasto 2012, s Suoranta & Anttila 2010, s. 11.
26 16 freelancerit tai apurahalla itsensä työllistävät". 56 Näin käytettynä itsensä työllistäjä on ennen kaikkea kattokäsite jo olemassa oleville luokitteluille ja kategorioille. Käsitteen kerrotaan kuitenkin alkuperäisesti tulevan Kansainvälisen työjärjestön ILO:n ja OECD:n dependent self-employed -käsitteestä. Sillä tarkoitetaan työntekijöitä, jotka tarjoavat työtään tai palveluitaan kyseisen sopimuksen mukaisesti, mutta jotka ovat samanaikaisesti täysin riippuvaisia tästä työn teettäjästä. 57 Alkuperäinen dependent selfemployed -käsite onkin lähempänä ITSET-ryhmän Suomessa lanseeraamaa itsensä työllistäjän käsitettä kuin esimerkiksi Suorannan ja Anttilan laajempaa kenttää kattavaa määritelmää. Viitatessani työssäni termiin itsensä työllistäjä tarkoitan sen suppeampaa määritelmään, joka on jo hyvin lähellä käsitettä näennäisyrittäjä. Itsensä työllistäminen voidaan katsoa olevan näennäisyrittäjyyttä silloin, kun työn suorittaja on työnantajaansa nähden epäitsenäisessä asemassa, ja työn suorittajaa kohdellaan muodollisesti kuitenkin yrittäjänä. Näin työnantajan lakisääteiset työnantajavelvoitteet siirtyvät työn suorittajan harteille. Mielenkiintoista on, että koko itsensä työllistäjän ja näennäisyrittäjän käsite on edelleen yllättävän tuntematon henkilöstöhallinnon tai palkanlaskennan piirissä toimiville. Tästä kertoo muun muassa se, että muussa kuin työsuhteessa toimiville henkilöille maksettua korvausta kutsutaan aina joko työkorvaukseksi tai käyttökorvaukseksi Yrittäjyys Yrittäjien eläkelain (1272/2006) 3 :n 1 momentti määrittelee yrittäjän henkilöksi, joka tekee ansiotyötä kuitenkaan olematta työsuhteessa taikka missään julkisoikeudellisessa toimisuhteessa. Yritystoimintaa ei ole juurikaan määritelty muussa lainsäädännössä. Sen määritelmä perustuu myös hyvin pitkälle oikeuskäytäntöön ja vakiintuneisiin käytäntöihin 59. Esimerkiksi elinkeinotulon verottamisesta annetun lain (360/1968) 1 pykälässä yrittäjän toiminta määritellään laaja-alaisesti ammatti- ja liiketoiminnaksi. Selkeän laista löytyvän määritelmän puuttuessa ratkaisu yrittäjätoiminnan tunnistamiseksi on tehtävä tapauskohtaisesti Tilastokeskus Suoranta & Anttila 2010, s Työelämä- ja markkinaosasto 2012, s Kautonen 2007, s Rautiainen 2000, s. 21.
27 17 Itsenäisen yrittäjän yksi tunnusmaisimmista piirteistä on taloudellinen riski, johon sisältyy sijoitetun pääoman menettämisen riski. 61 Yrittäjä kantaa riskin ennen kaikkea siitä, ettei hänen toimintansa tuota tuloa, jolloin sijoitetulle pääomalle ei saada tuottoa. Tätä riskiä kompensoivat kuitenkin yrittäjän mahdollisuudet vaikuttaa työhönsä, mihin sisältyvät työn tekemisen itsenäisyys ja vapaus. Lisäksi yrittäjällä on luonnollisesti myös mahdollisuus taloudellisen voiton saamiseen. 62 Yrittäjyyden yleisiä tunnusmerkkejä on kolme: toiminnan julkisuus ja laajuus sekä sen yleisyys. Näillä kolmella yleismäärittävällä sanalla tarkoitetaan sitä, että yrittäjällä on monia yhtäaikaisia toimeksiantoja sekä sitä, että tarjonta suunnataan sellaiselle asiakaskunnalle, jota ei ole rajattu. Yleisyydellä tarkoitetaan myös sitä, että toiminnasta syntyy ainakin joitakin kuluja, jotka eivät kohdistu yhteen tiettyyn toimeksiantoon. 63 Yleiset tunnusmerkit on edelleen jaettu aineellisiin ja muodollisiin tunnusmerkkeihin, joiden avulla voidaan saada hyvinkin yksityiskohtainen kuva yrittäjyydestä. Aineellisiin tunnusmerkkeihin lukeutuvat työn suorittamisen konkreettinen tapa, palkkaus, toimeksiantojen määrä sekä työn teettäjän ohjausoikeus. Työn suorittaminen konkreettisesti pitää sisällään ajatuksen siitä, että suorittaja hankkii itse tarvitsemansa laitteet ja muut välineet sekä pitää tarvittaessa omaa myyntivarastoaan. Lisäksi työn suorittaja tekee työn omissa tiloissaan ja saa määrätä työaikansa itse. Hänellä ei ole henkilökohtaista työntekovelvollisuutta, vaan apulaisten ja sijaisten käyttö on oikeutettua. Palkkaus puolestaan tapahtuu korvausta maksamalla työn tuloksen mukaisesti, ja palkka on riippuvainen suorittajan työpanoksesta. Syntyneitä kuluja ei korvata erikseen, eikä vastikkeeseen sisälly korvausta tehdyistä työtunneista tai vuosilomasta. Toisaalta vastike on usein kohtuullisen suuri verrattaessa työsuhteen vastaavaan palkkatasoon, sillä siinä on laskennallisesti otettu huomioon myös eläke- ja tapaturmavakuutusmaksut. Toimeksiantojen erityinen määrä näkyy niiden samanaikaisuudessa, ja tyypillisesti työn suorittajalla on useita peräkkäisiä toimeksiantoja eri toimeksiantajien kanssa. Toimeksiantoja ei millään tavoin rajoiteta sopimuksin tiettyjen toimeksiantajien lukuun. Työn teettäjältä puuttuu täysin oikeus 61 Rautiainen 2001, s Sievänen 2001, s Kautonen 2007, s. 274.
TYÖTEHTÄVIEN YKSIPUOLINEN MUUTTAMINEN Työnantajan yksipuolinen muutosoikeus, menettelytavat ja seuraamukset työsopimuslain valossa
TYÖTEHTÄVIEN YKSIPUOLINEN MUUTTAMINEN Työnantajan yksipuolinen muutosoikeus, menettelytavat ja seuraamukset työsopimuslain valossa Pro gradu -tutkielma Helsingin yliopisto Oikeustieteellinen tiedekunta